- Hindi News
- National
- चंपू के पार्टनर गर्ग भाइयों से पुलिस ने मांगे बैंक लोन व कंपनी के दस्तावेज
चंपू के पार्टनर गर्ग भाइयों से पुलिस ने मांगे बैंक लोन व कंपनी के दस्तावेज
भू-माफिया चंपू अजमेरा के साथ सैटेलाइट हिल्स कॉलोनी और तीन बैंकों से 110 करोड़ का लोन लेने के मामले में जांच कर रही तेजाजी नगर पुलिस ने आरोपी कारोबारी कैलाश गर्ग और उसके भाई सुरेश गर्ग से बुधवार को तीन घंटे पूछताछ की। इनसे लोन और कंपनी से संबंधित दस्तावेज मांगे गए हैं। पूछताछ के बाद दोनों आरोपियों को नोटिस देकर छोड़ दिया और गुरुवार को फिर थाने आने के लिए कहा।
एएसपी क्राइम ब्रांच अमरेंद्र सिंह चौहान ने बताया आरोपी कैलाश गर्ग और उसके भाई सुरेश गर्ग पर तेजाजी नगर थाने में अपराध क्र 256/14, 20/15, 101/15 धारा-406,420,467,468,471, 120 -बी भादंवि का केस दर्ज है। दोनों को 27 फरवरी को गिरफ्तार किया था। आरोपियों की ओर से सुप्रीम कोर्ट के वरिष्ठ अधिवक्ता कपिल सिब्बल ने पैरवी की थी। सुप्रीम कोर्ट के आदेश के बाद दोनों आरोपियों को 1-1 करोड़ का बॉण्ड भरवाने के बाद जमानत पर छोड़ा था।
पुलिस ने मांगी ये जानकारियां
बुधवार को आरोपियों से उनकी मेसर्स नारायण निर्यात कंपनी द्वारा बैंकों से ली गई वर्षवार जानकारी, कंपनी की वर्ष 2010 व 2011 की बैलेंस शीट और यूको बैंक, पंजाब नेशनल बैंक, कॉर्पोरेशन बैंक से लोन के सेंशन किए जाने के पत्र, यूको बैंक, पंजाब नेशनल बैंक, कार्पोरेशन बैंक के ऋण खातों की जानकारी और अवलांच रियलिटी द्वारा यूको बैंक, पंजाब नेशनल बैंक, कार्पोरेशन बैंक में बंधक रखी जमीन के खसरों की जानकारी और रजिस्ट्रार ऑफ कंपनी को दर्ज फार्म-8 की प्रति मांगी है। इसके अलावा पंजाब नेशनल बैंक द्वारा विवादित प्लाटों के कारण अतिरिक्त भूमि बैंक में रखने संबंधी दस्तावेज भी पुलिस को उपलब्ध करवाने को कहा है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva